
PARLENTUL ROMÂNIEIAM

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	                 Bucureşti,  9 iunie 2011
                              PL-x 381/2011


RAPORT

asupra proiectului de Lege privind abilitarea Guvernului de a emite ordonanţe

                        În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 381  din 6 iunie 2011 şi înregistrată sub nr.31/589 din 7 iunie 2011.

                       Consiliul Legislativ a avizat favorabil proiectul de lege, cu observaţii şi propuneri, conform avizului nr.510 din 4 mai 2011.                                                                                     

                       Senatul, în calitate de primă Cameră sesizată, a respins proiectul de lege, în şedinţa din 30 mai 2011.

                        Potrivit dispoziţiilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

        În conformitate  cu  prevederile art.115 alin. (1) din Constituţia României, republicată, prin acest proiect de lege se solicită Parlamentului abilitarea Guvernului pentru a emite ordonanţe pe perioada cuprinsă între data încheierii primei sesiuni parlamentare ordinare a anului 2011 şi până la reluarea lucrărilor Parlamentului în a doua sesiune ordinară a anului 2011. Abilitarea Guvernului se face doar pentru domenii care nu fac obiectul legilor organice.

       Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare (iulie -august), şi anume:

                    I. Finanţe publice şi economie;
                                                  II. Transporturi;

                           

    III. Comunicaţii;




    IV. Educaţie şi cercetare;

                             
               V. Sănătate;
                         Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în a doua sesiune ordinară a anului 2011. Nerespectarea termenului atrage încetarea efectelor ordonanţei.

                         În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege în raport de amendamentele depuse de către Guvernul României şi de către mai mulţi domni deputaţi.

                          La dezbateri au participat, din partea Guvernului, domnul Dan Tudor Lazăr – secretar de stat, Ministerul Finanţelor Publice, doamna Mihaela Popa – director, Ministerul Economiei, Comerţului şi Mediului de Afaceri, doamna Cristina Pomagă – director, Ministerul Educaţiei, Cercetării, Tineretului şi Sportului, domnul Eusebiu Pistru – secretar de stat, Ministerul Transporturilor şi Infrastructurii; domnul Cristian Irimie – secretar de stat, Ministerul Sănătăţii; domnul Barna Tanczos – secretar de stat, Ministerul Agriculturii şi Dezvoltării Rurale; domnul Vasile Timiş – secretar de stat, Ministerul Culturii şi Patrimoniului Cultural şi domnul Cristian Apostol – secretar de stat, Ministerul Mediului şi Pădurilor.
                            În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor spre dezbatere şi adoptare, proiectul de Lege privind abilitarea Guvernului de a emite ordonanţe, cu amendamentele admise redate în Anexa I, care face parte integrantă din raport. Singurul amendament respins este redat în Anexa II la prezentul raport.
                La şedinţă au fost prezenţi 19 deputaţi din totalul de 23 membri ai Comisiei juridice, de disciplină şi imunităţi.

          În raport cu obiectul şi conţinutul său, proiectul de lege  face parte din categoria legilor ordinare.
                                         PREŞEDINTE,                                     SECRETAR,

                                                         Daniel BUDA                               Gabriel ANDRONACHE   
   Şef serviciu,

Nicoleta Grecu

ANEXA I
 AMENDAMENTE ADMISE:
	Nr.

crt.
	Text

proiect de lege
	Text propus de comisie

(autorul amendamentului)
	Motivare

	1. 
	Lege

privind abilitarea Guvernului de a emite ordonanţe


	Nemodificat
	

	2. 
	Art.l. - În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2011, şi până la reluarea lucrărilor Parlamentului în cea de a doua sesiune ordinară a anului 2011, să emită ordonanţe în domenii care nu fac obiectul legilor organice, după cum urmează:


	       Nemodificat
	

	3. 
	I. Finanţe publice şi economie:


	       Nemodificat
	

	4. 
	1. rectificarea bugetului de stat pe anul 2011, aprobat prin Legea nr.286/2010;


	       Nemodificat
	

	5. 
	2. rectificarea bugetului asigurărilor sociale de stat pe anul 2011, aprobat prin Legea nr.287/2010;

	       Nemodificat
	

	6. 
	3. modificarea şi completarea Legii nr.571/2003 privind Codul fiscal, cu modificările şi completările ulterioare, precum şi reglementarea unor măsuri financiar-fiscale;


	       Nemodificat
	

	7. 
	4. modificarea şi completarea Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare;


	       Nemodificat
	

	8. 
	5. modificarea şi completarea Legii nr.30/1991 privind organizarea şi funcţionarea controlului financiar şi a Gărzii financiare, cu modificările ulterioare, precum şi a altor acte normative incidente în vederea realizării unor corelări;

	       Nemodificat
	

	9. 
	6. modificarea şi completarea Ordonanţei Guvernului nr.75/2001 privind organizarea şi funcţionarea cazierului fiscal, republicată, cu modificările şi completările ulterioare;

	       Nemodificat
	

	10. 
	7. măsuri económico-financiare în vederea implementării disciplinei financiare la unii operatori economici cu capital majoritar de stat şi a disciplinei fiscal-bugetare;

	       Nemodificat
	

	11. 
	8. modificarea şi completarea Legii nr.36/2008 privind unele măsuri pentru privatizarea Societăţii Comerciale „Automobile Craiova" S.A.;

	       Nemodificat
	

	12. 
	9. măsuri privind diminuarea arieratelor bugetare ale unor operatori economici din industria de apărare;

	       Nemodificat
	

	13. 
	10. măsuri cu privire la vânzarea unor pachete de acţiuni deţinute de Societatea Comercială de Distribuţie şi Furnizare Energie Electrică Electrica S.A.;

	       Nemodificat
	

	14. 
	11. modificarea şi completarea Ordonanţei de urgenţă a Guvernului nr.54/2002 privind constituirea şi menţinerea stocurilor minime de siguranţă pentru ţiţei şi produse petroliere, aprobată cu modificări şi completări prin Legea nr. 677/2002, cu modificările şi completările ulterioare;

	       Nemodificat
	

	15. 
	12. modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii.

	12. modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, precum şi unele măsuri în domeniul evaluării bunurilor.
Autori: deputaţii Ioan Oltean şi 

Cristian Boureanu.
	

	16. 
	-----------------
	13. modificarea şi completarea Ordonanţei Guvernului nr. 9/1996 privind îmbunătăţirea sistemului de finanţare a instituţiilor publice de cultură finanţate din venituri extrabugetare şi alocaţii de la bugetul de stat sau de la bugetele locale, a sistemului de salarizare a personalului din aceste instituţii, precum şi îmbunătăţirea salarizării personalului din instituţiile şi activităţile cu profil cultural, aprobată cu modificări prin Legea nr. 86/1996, cu modificările şi completările ulterioare;

Autor: Comisia juridică.

	

	17. 
	-------------------
	14. modificarea şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, aprobată prin Legea nr. 126/1994, cu modificările şi completările ulterioare.

Autor: Comisia juridică.
	

	18. 
	------------------
	15. modificarea şi completarea Ordonanţei de urgenţă a Guvernului nr.29/2010 privind valorificarea surplusului de unităţi ale cantităţii atribuite României prin Protocolul de la Kyoto, aprobată cu modificări prin Legea nr.145/2010.

Autor: Comisia juridică.
	Având în vedere timpul limitat rămas pentru valorificarea surplusului de unităţi ale cantităţii atribuite (AAU-uri) României prin Protocolul de la Kyoto, respectiv până la 31 decembrie 2012, precum şi condiţiile specifice în care se desfăşoară tranzacţionările cu AAU-uri, respectiv o piaţă profund dezechilibrată – un surplus la nivel european (potenţial ofertă) de peste 8 miliarde de AAU-uri, în timp ce deficitul (potenţiala cerere) la nivel mondial de aproximativ 200-300 de milioane AAU-ri -, pentru accelerarea si flexibilizarea procesului de valorificare a surplusului de AAU-uri ale României, se impune modificarea si completarea Ordonanţei de urgenţă a Guvernului nr. 29/2010 privind valorificarea surplusului de unităţi ale cantităţii atribuite României prin Protocolul de la Kyoto,prin introducerea posibilităţii intermedierii tranzacţiilor de AAU-uri de către terţe părţi precum şi reconsiderarea mecanismelor de plată acceptate în sensul permiterii transferului de AAU-uri cu plata acestora ulterior transferului.

	19. 
	-----------------
	16. modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare.
Autor: Comisia juridică.


	 

	20. 
	
	II. Construcţii:
Autor: Comisia juridică.


	

	21. 
	------------------
	1. Modificarea şi completarea Legii nr.372/2005 privind performanţa energetică a clădirilor, cu modificările ulterioare.
Autor: Comisia juridică.


	Prin adoptarea Directivei 2010/31/UE (reformarea Directivei 2002/91/CE, transpusă integral în legislaţia naţională de legea 372/2005) este necesară modificarea şi completarea actului normativ, în principal cu:

- introducerea de sancţiuni pentru cazurile în care potenţialii cumpărători sau chiriaşi nu sunt informaţi cu privire la performanţa energetică a clădirilor, sau neafişarea certificatului de performanţă energetică la clădirile publice şi cele frecvent vizitate de public.

- Instituirea sistemului de control al certificatelor de performanţă energetică a clădirilor;

- Definirea stimulentelor pentru creşterea performanţei energetice a clădirilor.

	22. 
	--------------------
	2. Modificarea şi completarea Ordonanţei Guvernului nr. 20/1994 privind măsuri pentru reducerea riscului seismic al construcţiilor existente, republicată.

Autor: Comisia juridică.


	Mecanismul de finanţare existent privind proiectarea şi executarea lucrărilor de consolidare se aplică clădirilor expertizate tehnic şi încadrate în clasa I de risc seismic. Completarea şi modificarea actului normativ vizează, în principal, posibilitatea finanţării executării lucrărilor de consolidare şi la clădirile încadrate în clasa a II-a de risc seismic, printr-un mecanism de finanţare cu credite bancare, cu garanţie guvernamentală şi dobândă subvenţionată, similar mecanismului aprobat pentru reabilitarea termică a locuinţelor prevăzut de OUG nr. 69/2010

	23. 
	-------------------
	3. Modificarea Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare.

Autor: Comisia juridică.


	Prin Legea nr. 152/1998 privind înfiinţarea A.N.L., republicată, cu modificările şi completările ulterioare, s-a aprobat includerea programului privind construcţia de locuinţe cu chirie şi/sau supuse vânzării prin atragerea capitalului privat şi în baza contractelor de parteneriat public-privat în cadrul programelor implementate de A.N.L., modul de derulare al acestui program urmând a fi stabilit printr-un act normativ distinct. Totodată, conform prevederilor legale, acest program a fost cuprins şi în conţinutul Hotărârii Guvernului  nr. 962/2001 privind aprobarea Normelor metodologie privind punerea în aplicare a prevederilor Legii nr. 152/1998 privind înfiinţarea A.N.L., cu modificările şi completările ulterioare.

De asemenea, în cursul anului 2010 au intrat în vigoare atât Legea parteneriatului public-privat nr. 178/2010, cât şi Normele metodologice de aplicare a Legii parteneriatului public-privat nr. 178/2010, aprobate prin HG nr. 1239/2010.

În procesul de aplicare a prevederilor legale în domeniul parteneriatului public-privat, s-au evidenţiat următoarele aspecte cu impact direct asupra implementării, într-un interval rezonabil de timp, a programului mai sus menţionat:

1. Pentru iniţierea unui proiect de PPP, conform prevederilor art. 24, alin. (1), partenerul public este obligat să publice anunţul de intenţie în Sistemul Electronic de Achiziţii Publice (SEAP).

Însă, la această dată se constată că nu există posibilitatea de lansare a unui astfel de anunţ, deoarece Sistemul Electronic de Achiziţii Publice (SEAP) nu poate asigura fluxul de informaţii specializat, precum şi suportul tehnic necesar asigurării desfăşurării, în condiţii de maximă transparenţă, a unei astfel de proceduri conform prevederilor art. 24, alin. (1) din Legea nr. 178/2010.

	24. 
	II. Transporturi:


	      III. Transporturi:


	

	25. 
	  1. reglementări privind transporturile rutiere;

	       Nemodificat
	

	26. 
	  2. reglementări privind controlul calităţii în securitatea aviaţiei civile;


	       Nemodificat
	

	27. 
	  3. reglementarea unor aspecte legate de efectuarea de lucrări de modernizare şi reabilitare la infrastructura feroviară publică;

	       Nemodificat
	

	28. 
	4. modificarea şi completarea Ordonanţei de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare;


	       Nemodificat
	

	29. 
	5. modificarea şi completarea Ordonanţei Guvernului nr.29/1997 privind Codul aerian civil, republicată, cu modificările şi completările ulterioare;
	       Nemodificat
	

	30. 
	6. înfiinţarea Inspectoratului de Stat pentru Controlul în Transportul Rutier;


	       Nemodificat
	

	31. 
	7. înfiinţarea Autorităţii Metropolitane de Transport Bucureşti;


	       Nemodificat
	

	32. 
	8. măsuri pentru reglementarea obligaţiilor bugetare ale Societăţii Comerciale „Telecomunicaţii C.F.R." - S.A.
	       Nemodificat
	

	33. 
	-------------
	IV. Agricultură:

Autor: Comisia juridică.


	

	34. 
	-------------
	- modificarea şi completarea art. 3 din Legea nr. 491/2003 privind plantele medicinale şi aromatice, precum şi produsele stupului, republicată.”

Autor: Comisia juridică.

	

	35. 
	III.
Comunicaţii:


	 V.     Comunicaţii:
	

	36. 
	- modificarea şi completarea Ordonanţei Guvernului nr.31/2002 privind serviciile poştale, aprobată cu modificări şi completări prin Legea nr.642/2002, cu modificările şi completările ulterioare.
	1. Nemodificat.
	

	37. 
	-------------
	 2. constituirea Infrastructurii comune de comunicaţii electronice a statului român.
Autor: Comisia juridică.

	

	38. 
	--------------
	3. modificarea şi completarea Ordonanţei de urgenţă a Guvernului nr. 18/2008 privind stabilirea unor măsuri pentru reorganizarea utilizării spectrului radio în banda de frecvenţă 3600-3800 MHz, aprobată cu modificări prin Legea 259/2008.

Autor: Comisia juridică.
	

	39. 
	IV.
Educaţie şi cercetare:


	VI.     Nemodificat.
	

	40. 
	1. modificarea şi completarea Legii nr.206/2004 privind buna conduită în cercetarea ştiinţifică, dezvoltarea tehnologică şi inovare, cu modificările şi completările ulterioare;


	Nemodificat.
	

	41. 
	2. modificarea şi completarea Legii nr.287/2004 a consorţiilor universitare;


	Nemodificat.
	

	42. 
	3. modificarea şi completarea Legii nr. 132/1999 privind înfiinţarea, organizarea şi funcţionarea Consiliului Naţional al Calificărilor şi al Formării Profesionale a Adulţilor, republicată, cu modificările şi completările ulterioare;

	Nemodificat.
	

	43. 
	4. modificarea şi completarea Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare;
	Nemodificat.
	

	44. 
	5. modificarea şi completarea Ordonanţei de urgenţă a Guvernului nr.75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările ulterioare;
	Nemodificat.
	

	45. 
	V. Sănătate:


	VII.     Sănătate:
	

	46. 
	1. reglementări privind preluarea personalului calificat în domeniul evaluării conformităţii dispozitivelor medicale şi a sistemelor de management de la Agenţia Naţională a Medicamentului şi a Dispozitivelor Medicale la Oficiul Tehnic de Dispozitive Medicale Certificare;

	Nemodificat.
	

	47. 
	2. măsuri privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia;

	Nemodificat.
	

	48. 
	3. măsuri privind combaterea operaţiunilor cu unele produse susceptibile de a avea efecte psihoafective.

	3. Se elimină.

Autor: Comisia juridică.
	

	49. 
	
	VIII. Administraţie publică şi interne:
Iniţiator: Deputat PD-L                                                                                                                          Cristian Boureanu 


	Sunt necesare reglementări clare pentru a evita abuzurile operatorilor care sunt abilitaţi de către Consiliile locale să ridice autoturisme, cu invocarea unor măsuri dispuse de poliţia locală.


	50. 
	
	- reglementări privind măsurile de ridicare a autovehiculelor staţionate neregulamentar”

                                                                                                                                   Iniţiator: Deputat PD-L                                                                                                                          Cristian Boureanu 


	

	51. 
	Art. 2. - In conformitate cu dispoziţiile art. 115 alin. (3) din Constituţia României, republicată, ordonanţele emise de Guvern în temeiul art. 1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de a doua sesiune ordinară a anului 2011. Nerespectarea termenului atrage încetarea efectelor ordonanţei.


	Nemodificat.
	


ANEXA II

AMENDAMENDAMENT RESPINS:
	Nr.

crt.
	Text

proiect de lege
	Amendamentul propus

(autorul amendamentului)
	Motivarea

1.Argumente pentru susţinere

2.Argumente pentru respingere
	Cameră

Decizională

	1.
	-------------
	La art.1 punctul 1 se introduce un nou punct, pct. 13 cu următorul cuprins:
„I. Finanţe publice şi economie:

13. modificarea şi completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.”
Autor: deputat Doru Leşe
	1. Sunt necesare clarificări şi completări pentru a nu bloca lucrări mari de investiţii, în special cele din sectorul energetic pentru care fondurile necesare nu pot fi puse la dispoziţie numai de către companiile cu capital de stat.
2. Prin vot, membrii Comisiei au respins amendamentul întrucât Legea nr. 255/2010 face parte din categoria legilor organice, motiv pentru care modificarea sau completarea acestei legi nu se poate face prin ordonanţă de Guvern.
	Camera Deputaţilor

